Diegene wat soos stout kinders daaroor geprotesteer het, moes net aanvaar dis ’n korrekte stap in die regte rigting vir almal wat eers as tweedeklasburgers geëtiketteer is.
Standbeelde van die skeppers van apartheid is verwyder. Som­mige met mening. Ander het die stropingsproses oorleef deur verskuif te word na ’n neutrale area waar duiwe die voorreg het om hulle te beskadig.
’n Hoërskoolleerder het ’n vriend se dogter blatant beledig toe sy hard lag. Die wit leerder het haar mooitjies herinner dat dit nie ’n sekondêre skool is waar so hard gelag moet word nie.
Die verdeling tussen “sekondêr” en “hoër” beïnvloed beslis die leerders se aansoeke vir beurse, borge en toekomstige betrekkings op hul CV’s sonder dat jy dit sal agterkom.
Die Zuptas is weg. Ek hoop die suiweringsproses geskied ook by die departement van basiese onderwys. Gou!